Britney Spears
Britney Spears, f. 2.12.1981, amerikansk popsanger. Hun opnåede verdensberømmelse med iørefaldende popmusik og en uskyldsren, men sexet fremtoning. Hun debuterede med albummet ... Baby One More Time (1999) og fastholdt succesen med Oops!...I Did It Again (2000), Britney (2001) og In the Zone (2003). Britney Spears' sceneoptræden blev efterhånden stadig mere seksualiseret og kontroversiel, og efterhånden kom interessen for hendes privatliv til at overskygge musikken. I 2007 fik hun ny succes med Blackout, og siden fulgte Circus (2008) og Femme Fatale (2011). Sammen med sin mor har hun skrevet ungdomsromanen A Mother's Gift (2001, da. Modermærket, s.å.).